Eppu Salminen

Eppu Juhani Salminen (synt. Jarmo Juhani SalminenNurmisto, Inka: Uusi koti!.  Iltalehti, 30.12.2011, s. 36.; 10. joulukuuta 1965 Lahti) on suomalainen näyttelijä ja juontaja. Pitkän teatteriuransa lisäksi Salminen tunnetaan muun muassa televisiosarjasta Tahdon asia ja Reinin Vares-elokuvista. Salminen juonsi Ennätystehdasta vuosien ajan.

 Työura 
Salminen opiskeli Lahden kansanopiston teatterilinjalla vuosina 1985–1986, ja aloitti sen jälkeen opinnot Teatterikorkeakoulussa.

Salminen on tehnyt uransa tärkeimmät roolityöt teatterissa. Hän on näytellyt monia suuria päärooleja, aina Hitleristä Katto-Kassiseen. Salminen oli mukana vuoden 1997 Pyynikin kesäteatterin Tuntematon sotilas -näytelmässä. Salminen oli 1990-luvulla Tampereen Työväen Teatterin palkkalistoilla. Irtisanouduttuaan sieltä Salminen työskenteli Tampereen Teatterin ”vakivierailijana”. 

Sittemmin Salminen on ollut vuosia kiinnitettynä Helsingin kaupunginteatterissa. Salminen piti 2016–2017 virkavapaan kaupunginteatterista, kun hän muutti perheensä kanssa väliaikaisesti Korsikan saarelle pieneen vuoristokylään. Salminen on kuitenkin palannut asumaan sinne sen jälkeenkin, sillä hän jäi virkavapaansa jälkeen hoitovapaalle, mikä jatkuu vielä vuonna 2025, kun perheeseen syntyi kuudes lapsi.

Hoitovapaansa aikana Salminen on näytellyt etenkin kesäteattereissa. Salmisella oli päärooli vuoden 2018 Viikinsaaren kesäteatterin musiikkikomediassa Aatamin puvussa ja vähän Eevankin. Vuonna 2024 Salminen näytteli  Tampereen Komediateatterin kesäteatterissa Dingo-musikaalissa, joka oli kolmas kesä näytelmän parissa. Vuonna 2025 Salminen palasi Komediateatterin kesäteatterin lavalle Ilmasta rahaa -farssin yhteydessä.

Uransa alkupuolella Eppu Salminen tunnettiin vielä synnyinnimellään, eli Jarmo Salmisena. Vuoden 1983 Mikko Niskasen ohjaamassa elokuvassa Mona ja palavan rakkauden aika, Jarmo Salminen esittää roolihahmoa nimeltään ”Eppu”. Salmisen mukaan Niskanen esitteli hänet tällä nimellä elokuvan ensimmäisessä kutsuvierasnäytöksessä.Salminen, Eppu: Lasten ristiretki. s. 19. Helsinki: Gummerus Kustannus Oy, 2009. 

Elokuvan ja television puolella Salminen muistetaan muun muassa Nousukausi-elokuvasta ja sarjasta Tahdon asia. Salminen juonsi Ennätystehdas-ohjelmaa MTV3-kanavalle vuosina 2006–2009, 2010–2013. Vuonna 2012– 2013 Salminen juonsi urheiluselostajan Antero Mertarannan kanssa. Keväällä 2009 hän teki siskonsa Krisse Salmisen kanssa yhteisen televisio-ohjelmasarjan Ne Salmiset. Eppu Salminen osallistui kilpailijana Tanssii tähtien kanssa -ohjelmaan 2. tuotantokaudella sijoittuen neljänneksi parinsa Anna Sainilan kanssa. Salminen on toiminut myös juontajana Radio Novalla syksystä 2010 alkaen. Hän ääninäytteli Keniä elokuvassa Toy Story 3.

Eppu Salminen näytteli ensimmäisen kerran poikansa Roope Salmisen kanssa televisiosarjassa Hotel Swan Helsinki. Eppu on myös näytellyt toisen poikansa, Santtu Salmisen kirjoittamassa ja ohjaamassa lyhytelokuvassa Suoterapia (2021), josta hän voitti parhaan näyttelijän palkinnon Transilvanian elokuvafestivaaleilla.

 Teatterikorkeakoulu 
oikea|pienoiskuva|Eppu Salminen Tampereen kirjamessuilla 2009.

Salminen aloitti Teatterikorkeakoulussa opiskelun vuonna 1986 päästyään sinne kolmannella yrittämällä. Hän kuitenkin piti välivuoden koulusta Teatterikorkeakoulun vuoden 1987 tapahtumien jälkeen. Välivuoden aikana hän suoritti siviilipalveluksenSalminen 2009, s. 129. Tämän jälkeen hän palasi kouluun, mutta valmistui lopulta vasta yli kaksikymmentä vuotta myöhemminSalminen, Eppu: Lasten ristiretki. Helsinki: Gummerus Kustannus Oy, 2009.  (takakansi). Salmisen kurssikavereita olivat muun muassa Mikko Kouki ja Eero Aho.

Salmisen Teatterikorkeakoulun lopputyöhön pohjautuva kirja Lasten ristiretki ilmestyi vuonna 2009. Se kuvaa hänen näyttelijäksi kasvua ja ammentaa nimensä Kurt Vonnegutin kirjan Teurastamo 5 alaotsikostaSalminen, Eppu: Lasten ristiretki. Helsinki: Gummerus Kustannus Oy, 2009.  (esipuhe). Tärkeässä osassa on koulun tapahtumat vuonna 1987, kuten Jumalan teatteri ja sitä seuranneet levottomuudet sekä Jouko Turkan opetusmenetelmät.Aamu-TV 11.8.2009 07:40 Kirjan esipuheessa Salminen toteaa: ”Tässäkin tarinassa käydään parikymppisenä teurastamossa.”

Vuonna 2022 Lasten ristiretki julkaistiin äänikirjana, Salmisen itse lukemana.

Yksityiselämä
Eppu Salmisen isä on television tietovisailuista tuttu Reijo Salminen ja äiti Lahden kaupunginteatterin näyttelijä Kaarina Turunen. Stand up -koomikko, näyttelijä Krisse Salminen on Eppu Salmisen sisar.Tiesitkö että nämä suomalaisjulkkikset ovat sukua toisilleen? Lue yllättävät yhteydet! 

Salmisella on kahdeksan lasta: Roope (Minna Turusen kanssa), Santtu (Riitta Havukaisen kanssa), sekä kuusi lasta nykyisen vaimonsa, käsikirjoittaja Kaisa Kuikkaniemen kanssa. Salminen ja Kuikkaniemi avioituivat 2014.

Vuonna 2025 Salminen asuu perheensä kanssa Korsikalla. Hänen vaimonsa vanhemmat asuvat Tampereella, jossa perhe viettää osan ajasta.  

Salminen on Tampereella, Turussa ja Helsingissä sijaitsevien Hook Wings -nimisten kanansiipiravintoloiden osaomistaja.

 Bibliografia 

 Salminen, Eppu: Lasten ristiretki. Helsinki: Gummerus Kustannus Oy, 2009. 

Filmografia
Elokuvat
 Vuosi Elokuva Rooli1983  Mona ja palavan rakkauden aika || Eppu
|-
|1990 || Hyväntekijä || pitkätukka
|-
|1993 || Päivällinen ruohikolla || 
|-
|1996 || Metsolat – Muistojen joulu || Nuori Antti Metsola
|-
|1998 || Liian paksu perhoseksi || 
|-
|2000 || Elämän sankarit ||
|-
|2003 || Nousukausi || Kumpulainen
|-
|2004 || Nyrölä 3 || Ylikomisario Matti Ohtamaa
|-
|rowspan="2"|2008 || Älä unta nää || Markku
|-
| Blackout || Arto Suominen
|-
|rowspan="3"|2011 || Vares – Pahan suudelma || rowspan="6" | kirjailija Juhani Luusalmi
|-
| Vares – Huhtikuun tytöt 
|-
| Vares – Sukkanauhakäärme 
|-
|rowspan="3"|2012 || Vares – Kaidan tien kulkijat 
|-
| Vares – Uhkapelimerkki 
|-
| Vares – Pimeyden tango 
|-
|2013
|Isänmaallinen mies
|toimittaja
|-
| rowspan="2" |2015 || Vares – Sheriffi 
|kirjailija Juhani Luusalmi
|-
| Viikossa aikuiseksi''  Kalle

Televisiosarjat
 Vuosi Sarja Rooli1990–1991  Ruusun aika  Sande1991, 1999  Isänmaan kaikuja  Saarikko / tuottaja1996  Elämän suola  Veke Kallio Fakta homma  Jorgo, lukkoseppä1999–2000  Hovimäki  Iisakki Antinpoika Seppä2000  Kotikatu  apulaisprofessori2003  Kumman kaa  Vexi2005  Tahdon asia  Mikko Rouhiala2006–2008,2010–2013  Ennätystehdas  juontaja2007–2008  Röyhkeä diplomaatti  Aleksi2008  Suojelijat  Niilo Ylikävely  Arto2009  Ne Salmiset  ohjelman isäntä2010  Alamaailma-trilogia: Vanki  Janne Kivi Hiphop Hamlet  elokuvatuottaja2011  Alamaailma-trilogia: Kyttä  Janne Kivi Klikkaa mua  Sakke2012  Maailma on valmis  tilaneuvoja2012– (sivuroolissa)Roba  Toimittaja Vesa Laitinen2014, 2015–2016 Uusi päivä  Jukka Hiltunen2015  Downshiftaajat  Malinen2016  Syke  Jaska2019  Melkein totta  Juha2020–  Hotel Swan Helsinki  Joonas Riekkinen

Ääniroolit
 Vuosi Elokuva Rooli2010  Toy Story 3  Ken

 Lähteet 

 Aiheesta muualla 

 Eppu Salminen - Teatterin tietokanta, ilona.tinfo.fi

Luokka:Suomalaiset näyttelijät
Luokka:Suomalaiset juontajat
Luokka:Vuonna 1965 syntyneet
Luokka:Elävät henkilöt